KOMISIJOS SPRENDIMAS
2004 m. gruodžio 30 d.
nustatantis finansinį Bendrijos įnašą veiklos išlaidoms, susidariusioms likviduojant snukio ir nagų ligos padarinius Jungtinėje Karalystėje 2001 m., padengti
(pranešta dokumentu Nr. K(2004) 5460)
(Tik tekstas anglų kalba yra autentiškas)
(2005/130/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnio 3 dalį ir 11 straipsnį,
kadangi:
(1)
Snukio ir nagų ligos protrūkis Jungtinėje Karalystėje kilo 2001 metais. Ligos atsiradimas kėlė didelį pavojų Bendrijos galvijų populiacijai.
(2)
Pagal Komisijos sprendimus 2001/654/EB (2) ir 2003/23/EB (3) buvo skirtas finansinis Bendrijos įnašas kompensacijoms už priverstinį galvijų likvidavimą savininkams išmokėti pagal likvidavimo priemones susijusias su snukio ir nagų ligos protrūkiu 2001 m.
(3)
Pagal Komisijos sprendimą 2003/676/EB (4) buvo leista suteikti papildomą finansinį Bendrijos įnašą veiklos ir kitoms išlaidoms snukio ir nagų ligai Jungtinėje Karalystėje likviduoti 2001 m.
(4)
Pagal pastarojo sprendimo 1 straipsnį buvo įvykdytas išankstinis 40 milijonų eurų papildomo finansinio įnašo mokėjimas.
(5)
Pagal tą patį sprendimą finansinio Bendrijos įnašo likutis turi būti grindžiamas 2003 m. vasario 27 d. Jungtinės Karalystės pateiktu prašymu, išsamiais dokumentais, patvirtinančiais prašyme pateiktus skaičius ir kitais Komisijos vietoje atliktos kontrolės rezultatais.
(6)
Atsižvelgiant į pirmiau išvardytus dalykus turi būti nustatytas finansinis Bendrijos įnašas veiklos išlaidoms, skirtoms snukio ir nagų ligai likviduoti Jungtinėje Karalystėje 2001 m., padengti.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
NUSPRENDĖ:
1 straipsnis
Nustatomas papildomas 156 972 555 eurų finansinis Bendrijos įnašas, kuriam taikomas Sprendimas 2003/676/EB, veiklos ir kitoms išlaidoms, atsiradusioms likviduojant snukio ir nagų ligos padarinius Jungtinėje Karalystėje 2001 m., padengti.
Atsižvelgiant į tai, kad buvo sumokėtas išankstinis 40 milijonų eurų mokėjimas, 116 972 555 eurų likutis turi būti sumokėtas, kai tik bus suteikti reikalingi kreditai.
2 straipsnis
Šis sprendimas skirtas Didžiosios Britanijos ir Šiaurės Airijos Jungtinei Karalystei.
Priimta Briuselyje, 2004 m. gruodžio 30 d.